**Båtlaget Nidaros - Årsmelding 2013**

**Styret:** Har bestått av Gunnar Austrheim (leder), Ingrid Slungaard Myklebust (kasserer) Ingrid Berg (kystlagskontakt), Tora Heide (båtansvarlig) og Audun Sødal (Skriver).

**Høvedmannsutvalget:** Har bestått av Christine Seyferth, Jon Lippe og Jon Petter Myklebust.

**Medlemmer:** Båtlaget har til sammen 94 medlemmer (95 i 2012), av disse er 28 livsvarige medlemmer og 66 ordinære medlemmer. ?? av disse medlemmer har ikke betalt for 2013.

**Onsdagsseiling:** Har stort sett blitt gjennomført etter planen og med greit oppmøte. Før sommeren var det 7 onsdagsseilaser som ble gjennomført. 2 seilaser ble avlyst pga. ingen høvedsmann. Høstens sesongen ble naturligvis litt avkortet med start først 3 september grunnet at båten lå på Rødberg til reparasjon. Høsten ble derfor kun 4 onsdagsseilaser.

Oppfølging av Høvedsmenn/halskarer før seilas har fungerer stort sett bra, men det kan være lurt å sjekke at høvedsmenn/halskarer vet at de skal seile. Varsling om onsdagseilas er sendt til medlemmer via e-post tirsdag før seilasen

**Langtur/sommerseilas:** Det ble gjennomført kun 2 uker sommerseilas med totalt 10 seilingsdøgn. Første periode seilte Frode Frydenlund med 3 mannskap i området Hitra og la deretter båten igjen på Storfosna. Der lå båten i 2 uker før Gunnar Austrheim med 3 mannskap overtok båten. Da viste seg at motoren da ikke var i orden og det ble en avkortet 3 dagers seilas tilbake til Rødberg. Der ble båten liggende i nærmere 4uker i vente på reparasjon og deler.

Året ender med en nedgang i seglingsdøgn for både medlemmer for ikke-medlemmer sammenlignet med fjoråret.

**Utleie:** Nidaros var utleid til FFH uke 15 (rett etter utsett) og uke 40 (rett før oppsett).

Nidaros ble også utleid til Korsvikaspillet uke 25 med 2 øvinger og 6 forestillinger.

Håkon Solberg har leid Nidaros en kveld til Trondheim Aikidoklubb.

**Båtens tilstand:** Einar Borgfjord gjennomførte en skrog-reparasjon av en råteskade på beten og som nå er skiftet. Også ny pinne er anskaffet til nederste del på roret.

Som nå vel kjent, så lå Nidaros på land på Rødberg Marina en vesentlig del av sesongen grunnet brudd i propellakslingen. Dette ble reparert og til en betydelig kostnad for laget.

Onsdagseilasen uka før oppsett startet med at Nidaros lå halveis nedsunket i vann og hang nærmest mest etter fortyningen til Frøya. Årsaken viste seg at nøgla var løs og vann kom fritt inn. Lensepumpa hadde gått hele tiden men tilslutt tappet ut batteriet. Motoren sto delvis under vann. Båten ble lenset, motoren startet og seilasen gikk deretter som normalt.

Etter oppsettet ble motorens starter og dynamo tatt ut av båten for inspeksjon. Resultatet foreligger enda ikke hvorvidt vi må gå til anskaffelse av nye innbyttedeler. Ny diodevender for skille mellom forbruks- og startbatteri må kjøpes inn ny.

**Informasjon:** Medlemsbladet Vengblekkakom ut med ett nummer i 2013.

Styret har ellers benyttet e-post som kommunikasjons-og informasjonskanal.

Nettstedet <http://nidaros.batlag.no> er holdt oppdatert tilfredstillende gjennom hele året av Gunnar Austrheim.

Andre aktiviteter:

**Nyttårsknikkersball** på Damhaugen 2014 vil bli avholdt lørdag 15 februar på samme dag som årsmøtet.

**Utsettdugnad lørdag 6.april:** Fungerte som planlagt og Wiggo Larsen tok henne videre direkte til Rissa for utleie 1 uke til FFH.

**Nidarosregattaen 2013,**

Tradisjonen tro ble den fjerde Nidarosregattaen gjennomført lørdag 15 juni med moderat vind i regi av Audun Sødal. Regattaen samkjøres som en del av kystlagets Fløtmannsdag på Fosenkaia og der vi avsluttet med felles defilering inn kanalen. Totalt stilte 6 båter fordelt på 3 klasser.

**Jentesegling tirsdag:** Ble arrangert4 juni i 4 timer med Ingunn og Liv som kursledere. Resten av kurset skulle være arrangert om høsten, men dette ble det ikke noe av da båten ikke var tilgengelig pga motorproblemer.

**Reparasjoner på naust:** Vegard Heide har stått ansvarlig for videre vedlikehold og utlekting av østveggen på naustet. Alle veggene er nå foret ut og kledd slik at syllstokken ikke lengre utsettes for regnvann og råtne. Taket har blitt skrapt og delvis innsatt med lyse og tjære, men noe smøring av vegger og tak gjenstår fremdeles.

Takk til Morten Pedersen som har innstallert strøm og lyskaster i naustet. Nå er det bare å strekke en egen kabel bort til båtskottet og koble seg til. Veldig bra.

**Oppsettdugnaden 6. oktober:**Kombinert oppsett og arbeid på naustet. Mye jobbing på ikke alt for mange folk, men båten kom vel i naust. Båten ble seglet inn etter utleie av Fosen FHS.

**Smøredugnad:** Båtansvarlig Tora arrangerte en egen smøredugnad søndag 13 oktober etter oppsettet. Dette er noe vi har ønsket i alle år å slipper å bære ut en ‘klissete båt’. Nidaros og ble smurt både innvendig og utvendig, klar til vårens utsett. Takket være strøm og lys i naustet gjorde dugnaden mulig i høstmørket.

**Seil og Rigg:** Seilene ble barket ila vinteren. Ny priarkloss be laget og satt på ved utsettet. Planlagt barketur i Budalen i juni ble avlyst.

**Motorgruppa** har hatt utfordringer også i 2013 med vanlig vedlikehold, brukket propellaksling, reparasjoner samt at hele motoren sto delvis under vann med påfølgende usikkerheter i det elektriske systemet.

**Båtgruppa**– Båtansvarlig har i år vært Tora Heide. Det har heller ikke i år lyktes å opprette en egen båtgruppe, noe som har vært diskutert og som fordelaktig bør komme på plass for å avlaste styret med vedlikehold og organisering av dugnader.

Med takk og hilsen fra styret 2013 i Nidaros Båtlag:

Gunnar Austrheim, Ingrid Berg, Ingrid Slungaard Myklebust, Tora Heide og Audun Sødal